LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr.\_\_ 2017.gada \_\_.\_\_\_\_\_\_\_

**.§**

**Par valsts līdzdalību valsts akciju sabiedrībā ”Privatizācijas aģentūra” un tās vispārējo stratēģisko mērķi**

(...)

1. Pieņemt zināšanai Ministru prezidenta biedra, ekonomikas ministra iesniegto informatīvo ziņojumu.

2. Pamatojoties uz Valsts pārvaldes iekārtas likuma 88.panta pirmās daļas 1.punktu, saglabāt valsts līdzdalību valsts akciju sabiedrībā „Privatizācijas aģentūra”.

3. Pamatojoties uz Publiskas personas kapitāla daļu un kapitālsabiedrību pārvaldības likuma 4. un 7.pantu, noteikt valsts akciju sabiedrības „Privatizācijas aģentūra” vispārējo stratēģisko mērķi – nodrošināt profesionālu valsts kapitāla daļu un problemātisko aktīvu pārvaldību, kā arī valsts akciju sabiedrības „Privatizācijas aģentūra” turējumā esošo aktīvu, kas nav nepieciešami valsts funkciju īstenošanai, atsavināšanu un privatizāciju.

4. Pieņemt zināšanai, ka, mainoties valsts akciju sabiedrības „Privatizācijas aģentūra” nosaukumam (firmai), šā protokollēmuma 3.punktā noteiktais vispārējais stratēģiskais mērķis ir attiecināms uz institūciju ar jauno nosaukumu (firmu).

5. Ekonomikas ministrijai turpināt pildīt valsts akciju sabiedrības “Privatizācijas aģentūra” valsts kapitāla daļu turētāja pienākumus.

6. Ievērojot informatīvā ziņojuma 4.sadaļā “Valsts pārvaldes uzdevumu izpildes pabeigšanas un optimizācijas iespējas”, 5.sadaļā “Priekšlikumi izmaiņām normatīvajos aktos” un informatīvā ziņojuma 1.pielikumā “Privatizācijas sertifikāti”, 2.pielikumā “Valsts un pašvaldību īpašuma objektu un zemes privatizācija”, 3.pielikumā “Valsts un pašvaldību dzīvojamo māju un dzīvokļu privatizācija” un 4.pielikumā “Zemes izpirkšanas (pirkšanas) process zemes reformas ietvaros” minēto, Ekonomikas ministrijai līdz 2017.gada 25.augustam sagatavot un iesniegt izskatīšanai Ministru kabineta sēdē attiecīgus grozījumus šādos normatīvajos aktos:

6.1. likumā “Par valsts un pašvaldību īpašuma objektu privatizāciju”;

6.2. Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā;

6.3. Publiskas personas mantas atsavināšanas likumā;

6.4. Publiskas personas kapitāla daļu un kapitālsabiedrību pārvaldības likumā;

6.5. likumā “Par valsts un pašvaldību dzīvojamo māju privatizāciju”;

6.6. likumā „Par privatizējamo valsts un pašvaldību īpašuma objektu novērtēšanas kārtību”;

6.7. Nekustamā īpašuma valsts kadastra likumā;

6.8. likumā „Par valsts un pašvaldību zemes īpašuma tiesībām un to nostiprināšanu zemesgrāmatās”;

6.9. likumā „Par zemes reformu Latvijas Republikas pilsētās”;

6.10. likumā „Par zemes privatizāciju lauku apvidos”;

6.11. Zemesgrāmatu likumā.

7. Ņemot vērā Ministru prezidenta biedra, ekonomikas ministra sniegto informāciju, pieņemt zināšanai, ka Ministru kabineta 2015.gada 17.novembra sēdes protokollēmuma (prot. Nr.60 2.§) “Likumprojekts “Grozījumi likumā “Par valsts un pašvaldību dzīvojamo māju privatizāciju””” 3.punktā dotā uzdevuma izpildes termiņš ir 2017.gada 25.augusts.

Ministru prezidents M. Kučinskis

Valsts kancelejas direktors J. Citskovskis

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

valsts sekretāra pienākumu izpildītāja,

administrācijas vadītāja I.Jaunzeme

Zelča

67013163, Inese.Zelca@em.gov.lv